**TERMA REFERENCE**

***Hartimi i një në raporti “Praktikash të mira” në kuadër të projektit Riintegrimi i të rinjve në konflikt/kontakt me ligjin”***

**Informacione të përgjithshme në lidhje me detyrën:**

**Organizata: GID**

**Lloji i shërbimeve të kërkuara:** Hartimi i një Raporti – Praktikash të mira

**Kohëzgjatja e projektit: Shkurt 2021 - Nëntor 2021**

**Kohëzgjatja e kontraktimit: 30 Prill 2021 – 15 Nëntor 2021**

**Baza e punës: Tiranë, Shqipëri**

**Për Organizatën dhe Projektin:**

GID është një organizatë jofitimprurëse e regjistruar nga Gjykata e Rrethit Gjyqësor Tiranë me vendimin nr.733 të lëshuar me datë 05.04.2019. GID nëpërmjet projektit “Riintegrimi i të rinjve në konflikt/kontakt me ligjin” shënjestron ato të rinj/të reja të cilët/at janë në konflikt me ligjin, edhe/apo viktima apo dëshmitarë të veprave penale në familje dhe shoqëri.

Në kuadër të projektit “Riintegrimi i të rinjve në konflikt/kontakt me ligjin” GID kërkon të angazhojë një ekspërt për hartimin e një raporti “praktikash të mira”

**2. Detyrat e ekspertit:**

Pas periudhës së zbatimit të projektit do të hartohet një raport i vlerësimit të ndërhyrjes. Ky raport do të përmbajë:

- sfidat e hasura;

- mësimet e mësuara;

- rekomandimet për të ardhmen.

Ky raport do të ndahet me përfaqësues të institucioneve publike dhe jo publike të cilët ofrojnë shërbime si dhe nxisin integrimin në shoqëri të të rinjve në konflikt/kontakt me ligjin.

**3. Shërbimet e kërkuara:**

GID po kërkon një ekspert që gëzon ekspertizë dhe eksperiencë në hartim dhe draftim raportesh kryesisht të organizatave të shoqërisë civile, në kuadër të hartimit të një raporti “Praktikash të Mira” për të zhvilluar dhe zbatuar një cikël trajnimesh në kuadër të projektit “Ri-integrimi i të rinjve në konflikt/kontakt me ligjin”. Eksperti është i ftuar të dërgojë ofertën financiare dhe metodologjinë e punës që përshkruan propozimin e mbajejes së trajnimeve të kërkuara.

**4. Afatet:**

Kriteret e dorëzimit të detyrave dhe implementimi i trajnimeve do të kryhet në linjë me planin e aktivitetit të projektit dhe sipas afateve të përcaktuara në Kontratën e Shërbimit që do të firmoset nga palët.

**6. Kërkesat e raportimit**

Eksperti (aplikuesi fitues) do të raportojë tek GID, Koordinatori i projektit, i cili rregullisht do të komunikojë me ekspertin dhe do të sigurojë informacione dhe udhëzime për performancën e tij dhe të gjithë mbështetjen tjetër të nevojshme për të arritur objektivat e projektit, si dhe të mbetet të vetëdijshëm për çdo çështje në lidhje me performancën e ekspertit dhe cilësinë e punës.

Të gjitha aktivitetet dhe produktet e dorëzuara të ndërmarra nga ekspertët do të diskutohen dhe planifikohen në konsultim me GID.

**7. Pagesa**

Eksperti (aplikanti i interesuar) do të ftohet të nënshkruajë një kontratë shërbimi me GID. Kontrata do të realizohet në ALL dhe Pagesa do të kryhet në këste sipas përcaktimit në kontratë mes të dyja palëve.

GID rezervon të drejtën të mbajë të gjithë ose një pjesë të pagesës nëse performanca është e pakënaqshme, nëse puna është e paplotë, ose nuk dorëzohet brenda afatit.

**8. Të drejtat e autorit**

Të drejtat e autorit të të gjitha materialeve të prodhuar gjatë kohëzgjatjes së projektit do të mbeten pronë intelektuale e GID.

**9. Kualifikimet dhe Përvoja e kërkuar e aplikantit**

1. Më shumë se 3 vjet përvojë e provuar në fushën e përcaktuar më sipër.

2. Diplomë e nivelit BA dhe MA në fushën e ekspertizës, ose të paktën 5 vite eksperiencë pune.

3. Përvojë shtesë në projekte të lidhura me të rinjtë do të jetë një plus.

**10. Procesi i aplikimit**

Ekspertët e interesuar dhe të kualifikuar duhet t'i bashkangjitin aplikimit dokumentet e mëposhtme:

1. CV (d.m.th .: demonstrimi i punës së mëparshme në fushën përkatëse)
2. Kopje të diplomave të arsimit të lartë (sipas fushës);
3. Oferta financiare;
4. Detajet e llogarisë bankare në të cilën do të bëhet pagesa.
5. Të interesuarit duhet të dërgojnë dokumentacionin e kërkuar si më sipër në adresën postare të GID, Rruga Bardhok Biba, Pallati 23, Shkalla 4, Apartamenti 2, brenda datës 29 Prill 2021, 17:00.